Norsk Hoved-Jernbanes (NHJ) damplokomotiver nummer 11, 24–25, 34, 62, 84 og 89 og Smaalensbanens (S.B.) nummer 40 med akselrekkefølge B ble levert mellom 1875 og 1898. Fra 1900 ble de benevnt henholdsvis og . NHJ sine lokomotiver ble fra 1923 benevnt og ble overtatt av NSB sammen med resten av materiellet på Hovedbanen i 1926, og etter det benevnt type 7a i likhet med det ene lokomotivet Statsbanene hadde fra før. Typen var de første skiftelokomotivene i Norge, og da de ble utrangert i perioden 1954–64 hadde flere av dem hatt en driftstid på over 80 år. På grunn av utseendet ble loktypen populært omtalt som «ulker», mens de som førte dem ble omtalt som «ulkeskippere».